Id-Deċiżjoni tal-Kunsill
ta' l-20 ta' Diċembru 1993
dwar il-konklużjoni tal-Protokoll Miżjud mal-Ftehim Interim dwar il-kummerċ u affarijiet relatati mal-kummerċ bejn il-Komunità Ekonomika Ewropea u l-Komunità Ewropea tal-Faħam u l-Azzar, fuq naħa waħda, u r-Rumanija, fuq in-naħa l-oħra, u mal-Ftehim ta' l-Ewropa bejn il-Komunitajiet Ewropej u l-Istati Membri tagħhom, fuq naħa waħda, u r-Rumanija, fuq in-naħa l-oħra
(94/48/KE)
IL-KUNSILL TA' L-UNJONI EWROPEA,
Wara li kkunsidra t-Trattat li jistabilixxi il-Komunità Ewropea, u b'mod partikolari l-Artikolu 113 flimkien ma' l-Artikolu 228(2) tiegħu,
Wara li kkunsidra l-konklużjonijiet tal-Kunsill Ewropew li saru f'Copenhagen fil-21 u fit-22 ta' Ġunju 1993,
Wara li kkunsidra l-proposta tal-Kummissjoni,
Billi l-Kummissjoni nnegozjat f'isem il-Komunitajiet Protokoll Miżjud mal-Ftehim Interim dwar il-kummerċ u affarijiet relatati mal-kummerċ u mal-Ftehim ta' l-Ewropa mar-Rumanija;
Billi hu neċessarju li jiġi approvat dan il-Protokoll Miżjud,
IDDEĊIEDA DAN LI ĠEJ:
Artikolu 1
Il-Protokoll Miżjud mal-Ftehim Interim dwar il-kummerċ u affarijiet relatati mal-kummerċ bejn il-Komunità Ekonomika Ewropea u l-Komunità Ewropea tal-Faħam u l-Azzar, fuq naħa waħda, u r-Rumanija, fuq in-naħa l-oħra, u mal-Ftehim ta' l-Ewropa bejn il-Komunitajiet Ewropej u l-Istati Membri tagħhom, fuq naħa waħda, u r-Rumanija, fuq in-naħa l-oħra, hu hawnhekk approvat f'isem il-Komunità Ewropea.
It-test tal-Protokoll Miżjud hu anness ma' din id-deċiżjoni.
Artikolu 2
Il-President tal-Kunsill huwa hawnhekk awtorizzat li jinnomina l-persuna bil-poter li tiffirma l-Protokoll Miżjud f'isem il-Komunità Ewropea.
Il-President tal-Kunsill għandu jagħti n-notifikazzjoni prevista fl-Artikolu 8 tal-Protokoll Miżjud f'isem il-Komunità Ewropea.
Magħmula fi Brussel, fl-20 ta' Diċembru 1993.